Kandersteg

Kandersteg estis ĝis la 31-a de decembro 2009 komunumo de la distrikto Frutigen kaj ekde la 1-a de januaro 2010 komunumo de la administra distrikto Frutigen-Suba Simme-Valo en Kantono Berno, Svislando. Ĝi havis 1198 loĝantojn je la 31-a de decembro 2009.

 Geografio 
Kandersteg situas ĉe la suda portalo de la malnova Lötschberg-Tunelo norde de la Bernaj Alpoj. Sur la teritorio de la komunumo situas la Kander-Glaĉero, kiu estas la fonto de la rivero Kander. En nordoriento de la komunumo situas la montara lago Oeschinensee. La komunumo konsistas el la du municipoj Kandersteg kaj Gastern.

 Najbaraj komunumoj 
La komunumo Kandersteg limas en nordo al Kandergrund, en nordoriento al Reichenbach en Kander-Valo, en oriento al Lauterbrunnen, en orientsudoriento al Blatten (Lötschen) (VS), en sudoriento al Wiler (Lötschen) (VS), en sudsudoriento al Kippel (VS), en sudo al Ferden (VS), en sudokcidentsudokcidento al Leukerbad (VS), en okcidento al Adelboden, kaj en nordokcidento al Frutigen.

 Trafiko 
Pro la situo de la sudportalo de la fervojtunelo sub Lötschberg la stacidomo de Kandersteg estas ŝarĝejo por la aŭtomobiltransporttrajnoj inter Kantono Berno kaj Valezo. Krom la fervojkonekto ekzistas loka buso kaj buslinio al Frutigen.

 Historio 
Ĝis 1850 Kandersteg estis parto de Frutigen. La hodiaŭa komunumo Kandersteg estiĝis en la jaro 1908 per disiĝo de la komunumo Kandergrund. Jam kiam Kandergrund kaj Kandersteg disiĝis de Frutigen, la kandersteganoj preferintus havis sian propran komunumon. Kiam en la jaro 1907 la kandergrundanoj rifuzis al Kandersteg propran elektrejon la situacio eksplodis, kaj la kandersteganoj kolektis subskribojn por la disiĝo. La siatempa voĉdono finis per egalaj voĉoj, tamen la disiĝo okazis per dekreto de la kantono.Fonto: Paĝo pri la historio de Kandersteg en la retejo de la komunumo 

 Notoj kaj referencoj 


 Vidu ankaŭ 
 Kandersteg (stacidomo)
 Kandersteg Autoverlad (stacidomo)

 Eksteraj ligiloj 
 Oficiala retejo de la komunumo Kandersteg
 Kandersteg en la Historia Leksikono de Svislando